
Hulladékkezelési megállapodás

(továbbiakban: „Megállapodás”)

amely létrejött

egyrészről az Selector Elektronikai Termék Újrahasznosító Kft. (székhely: 8053 Bodajk, Bányász ltp. 16.; cégjegyzékszám: Cg. 07-09-017494; adószám: 13208538-2-07; KÜJ szám: 100703007; képviselő: Fehér Tibor ügyvezető) (továbbiakban: „Kezelő”), 

másrészről Várdomb Község Önkormányzata (székhely: 7146 Várdomb, Kossuth u. 117. Adószám: 15417756-2-17; képviselő: dr. Tóth Korinna polgármester), mint Átadó (a továbbiakban: „Átadó”) (a továbbiakban külön-külön: „Fél”, együttesen: „Felek”)

között alulírott helyen és napon az alábbi feltételekkel:

1.
A megállapodás tárgya

1.1
Az Átadó az 1.2 pontban meghatározott berendezések Kezelőnek hulladékkezelés céljából átadja.

1.2
A Felek rögzítik, hogy Átvevő a 2011. évi LXXXV. törvény alá tartozó elektromos, elektronikai berendezéseket veszi át Átadótól.
2.
A Megállapodás hatályba lépése és időtartama

2.1
A Felek rögzítik, hogy jelen Megállapodás az aláírással lép hatályba. A jelen Megállapodás határozatlan időtartamra szól, azonban kizárólag a Kezelő – e megállapodásban meghatározott tevékenységre szóló – engedélyének meglétéig tart.
2.2
A Felek rögzítik, hogy a Kezelő tevékenységére a Fejér Megyei Kormányhivatal Környezetvédelmi és Természetvédelmi Főosztályától veszélyes és nem veszélyes hulladék kezelési engedélyt kapott.
2.3
A környezetvédelmi termékdíjról szóló 2011. évi LXXXV. törvény 20. § d. pontja szerint az állami hulladékgazdálkodást közvetítő szervezet által kibocsátott pályázatokon a Selector Kft jogosult a hulladékok elszámolására.

3.
A Kezelő kötelezettségei

3.1
A Kezelő köteles a jelen Megállapodással járó kötelezettségek teljesítését szakszerűen és a jelen Megállapodás hatálya alatt folyamatosan ellátni. A Kezelő köteles minden tőle telhetőt megtenni annak érdekében, hogy a hasznosítási, és ártalmatlanítási feladatokat és kötelezettségeket az irányadó jogszabályoknak és a jelen Megállapodásban rögzítettek szerint folyamatosan teljesítse.

3.2
A Kezelő köteles a 309/2014 (XII.11.) Korm. rendelet meghatározott adatszolgáltatási kötelezettségeknek folyamatosan eleget tenni jelen Megállapodás hatálya alatt.

3.3
A Kezelő köteles mindazon kötelezettségeknek eleget tenni, amelyek a jelen Megállapodásra irányadó jogszabályokból fakadnak, illetve azok esetleges jövőbeni változása, módosulása alapján válnak a feladatává, kötelezettségévé.

4.
Az Átadó kötelezettségei

4.1
Az Átadó együttműködni köteles a Kezelővel annak érdekében, hogy a Kezelő a jelen Megállapodással járó hasznosítási, és ártalmatlanítási, valamint adatszolgáltatási feladatokat és kötelezettségeket az irányadó jogszabályokban foglaltak szerint teljesíteni tudja. Ennek keretében a Átadó köteles minden ehhez szükséges tényt, adatot, információt olyan időtartamon belül a Kezelő rendelkezésére bocsátani, amely a Kezelő jogszabályi kötelezettségének teljesítését lehetővé teszi.

4.2
Az Átadó köteles mindazon kötelezettségeknek eleget tenni, amelyek a jelen Megállapodásra irányadó jogszabályokból fakadnak, illetve azok esetleges jövőbeni változása, módosulása alapján a válik a feladatává, kötelezettségévé.

5.
A hulladékkezelési díj 
A Felek megállapodnak abban, hogy sem a Kezelőt, sem az Átadót díjfizetési kötelezettség nem terheli.
6.
A Megállapodás megszűnése

6.1
Az Átadó kizárólag a Polgári Törvénykönyvben (továbbiakban: „Ptk.”) rögzítettek szerint mondhatja fel jelen Megállapodást.

7.
Záró rendelkezések

7.1
Jelen Megállapodásban nem szabályozott kérdésekben a hivatkozott jogszabályok, valamint a Ptk. irányadó rendelkezései.

7.2
Felek az egymás között felmerülő bármely vitás kérdést elsősorban közös megegyezéssel kívánnak rendezni. Amennyiben ez nem vezet eredményre, az egymás között felmerülő jogvitáik rendezésére céljából a Szerződő Felek – értékhatártól függően – a Fővárosi Bíróság, vagy a Pesti Központi Kerületi Bíróság hatáskörét és illetékességét kötik ki. 

A jelen Megállapodást a Felek mint akaratukkal mindenben megegyezőt jóváhagyólag aláírták.

Bodajk,  …………………………..

       Várdomb,
_________________________________

_________________________________

Selector Kft.





Átadó
Fehér Tibor
ügyvezető

